**PARLAMENTUL ROMÂNIEI**

**CAMERA DEPUTAŢILOR SENAT**

 **Lege privind îmbunătăţirea structurii rezervelor internaţionale ale României**

Parlamentul României adoptă prezenta lege:

Art. 1. Se autorizează Banca Naţională a României să folosească suma de 2,0 miliarde de euro din rezerva valutară a României pentru achiziţionarea de aur furnizat de Compania Naţională a Cuprului, Aurului şi Fierului “MINVEST” S.A. prin exploatarea zăcămintelor auro-argintifere de la Roşia Montană şi din alte zăcăminte auro-argintifere din România.

Art. 2. Suma de 2,0 miliarde de euro va fi pusă la dispoziţia Companiei Naţionale a Cuprului, Aurului şi Fierului “MINVEST” S.A. în termen de cel mult 30 de zile de la data intrării în vigoare a prezentei legi şi va fi folosită pentru finanţarea cheltuielilor de capital ale societăţii.

Art. 3. Preţul plătit de Banca Naţională pentru achiziţionarea aurului de la Compania Naţională a Cuprului, Aurului şi Fierului “MINVEST” S.A. este cel cotat la Londra la data intrării în vigoare a prezentei legi, actualizat la datele livrării aurului către Banca Naţională a României.

Art. 4. (1) Eşalonarea cantităţilor de aur care vor fi livrate Băncii Naţionale a României şi celelalte condiţii de livrare vor fi stabilite prin contractul comercial încheiat între Banca Naţională a României şi Compania Naţională a Cuprului, Aurului şi Fierului “MINVEST” S.A

(2) Contractul comercial va prevedea obligaţia Companiei Naţionale a Cuprului, Aurului şi Fierului “MINVEST” S.A de a realiza exploatarea zăcămintelor auro-argintifere cu tehnologii nepoluante şi fără a afecta patrimoniul cultural al zonelor implicate în exploatare..

Art. 5. Banca Naţională a României va continua să achiziţioneze aur de la Compania Naţională a Cuprului, Aurului şi Fierului “MINVEST” S.A până la data la care ponderea aurului în totalul rezervelor internaţionale ale României va fi de 70%, contractul comercial fiind prelungit, în mod corespunzător.

Art. 6. (1) Compania Naţională a Cuprului, Aurului şi Fierului “MINVEST” S.A se reorganizaează şi devine Regia Naţională pentru Exploatarea Resurselor Naturale.

(2) În compunerea Regiei Naţionale pentru Exploatarea Resurselor Naturale intră toate regiile autonome înfiinţate în baza Legii 15/1990, precum şi toate companiile şi societăţile naţionale provenite din regii autonome înfiinţate în baza Legii 15/1990, având ca obiect de activitate exploatarea de resurse naturale.

(3) Organizarea şi funcţionarea Regiei Naţionale pentru Exploatarea Resurselor Naturale se stabilesc prin hotărâre a Guvernului României, adoptată în termen de cel mult 30 de zile de la data intrării în vigoare a prezentei legi.